als_Latn dik_Latn sag_Latn
Peter Chou, bashkëthemeluesi dhe shefi ekzekutiv i HTC-ës, ka dhënë dorëheqjen nga pozicion i tij si shef ekzekutiv. Ai do të zëvendësohet nga Cher Wang, bashkëthemeluese dhe drejtoreshë e kompanisë.
Chou do të qëndrojë tek HTC dhe do të marr një rol të ri, si drejtori i “HTC Future Development Lab”, një divizion i ri i kompanisë që merret me prodhimin e produkteve të reja. Duke folur për gazetën prestigjioze Bloomberg, Wang, 56 vjeç, u shpreh se është e duhura për këtë pozicion, pasi ajo është e familjarizuar me kompaninë, i njeh punonjësit dhe ka vizionin e duhur për ta çuar HTC-ën edhe më larg.
Megjithatë Wang ka përpara një rrugë të vështirë, meqë kompania tajvaneze ka përjetuar rënie të shumta të shitjeve gjatë tre viteve të fundit. Madje dhe partneriteti me Google-in për të krijuar tabletin Nexus 9 nuk e ndihmoi edhe aq shumë.
Tani HTC ka prezantuar telefonin inteligjent One M9, për të cilin ka pritshmëri të larta. Nën drejtimin e shefit ekzekutiv Peter Chou, HTC arriti të renditej në krye të tregut amerikan për telefonat inteligjentë.
(Herë të lexuara: 147)
als_Latn als_Latn als_Latn als_Latn als_Latn